Kaldkorpus
Kaldkorpus (mõnes allikas korpus) on matemaatikas selline ühikelemendiga assotsiatiivne ring, mille igal nullelemendist erineval elemendil leidub (multiplikatiivne) pöördelement. Kaldkorpuse mõiste erineb korpuse ehk kommutatiivse korpuse mõistest vaid selle poolest, et esimeses ei pruugi korrutamine kommutatiivne olla. Mõnikord lisatakse kaldkorpuse definitsioonile nõue, et korrutustehe ei oleks kommutatiivne, seega mõistetakse kaldkorpuse all mittekommutatiivset kaldkorpust.